《祖庙殿生芝草 其一》
宋代·刘才邵

由来天意眷明昌，偏向神宫发喜祥。和气潜蒸方蔓蔓，灵华托喜益煌煌。

披图正与端宸合，纪美还增原庙光。汉室但闲生禁宇，作歌空复咏斋房。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。